Jumala Sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast Palvekooli, kus palvetame Jumala Sõna.
Mul on hea meel, et vaatad seda osa.
Tean, et saad õnnistatud,
sest vaatame Jumala Sõnasse ning palvetame selle järgi.
Jumal lõi meid võimeliseks rääkima ja asju välja kuulutama.
Näeme juba Piibli alguses, et maa oli pime ja tühi
ning Püha Vaim hingas selle kõige üle.
Kui Jumal rääkis, tekkis valgus.
Ta lõi meid enda sarnaseks,
mispärast võime ka meie kuulutada asju esile tulema.
Vaenlane püüab seda takistada, et me oleks passiivsed.
Eriti meie, põhjamaade mehed.
Jätame vaimse poole naistele ja tegeleme ise praktilisega.
Mehed peavad ka tõusma ja kuulutama välja Jumala Sõna.
Täna räägime tungiva palve väest ja võidunoolte laskmisest palves.
Esimeses osas õpime Jumala kohta midagi uut.
Loeme Ilmutusraamatu 8:2:
"Ja ma nägin seitset inglit, kes seisid Jumala ees,
ja neile anti seitse pasunat.
Ja teine ingel tuli ja astus altari äärde,
kuldsuitsutusastja käes, ja talle anti palju suitsutusrohte,
et ta neid lisaks kõigi pühade palvetele kuldaltaril,
mis oli aujärje ees."
Kas näed seda vaimusilmas, kuidas palved viiakse kuldkaussi
ja need saavad me palveid täis ning valatakse vastustega välja?
4. salm: "Ja suitsutusrohtude suits pühade palvetega
tõusis ingli käest Jumala ette.
Ja ingel võttis suitsutusastja ja täitis selle tulega altarilt.."
Kas mäletad tuld, mis väljub Jumala troonist?
".. ja viskas ta maa peale.
Siis sündis hääli ja mürinaid ja välke ning maavärisemine.
Ja need seitse inglit, kelle käes oli seitse pasunat,
valmistusid pasunat puhuma."
Kui meie palvetame, on terve taevas palvevastusteks valmis.
Kas sina oled palvevastusteks valmis?
Loodan, et oled.
Jumal tahab sind võimsalt kasutada,
kui me otsime Teda ning palume ja koputame.
Praegu on aeg koputada rohkem ja kõvemini.
Julge minna kaugemale!
PALVEKOOL Piibellik palve argipäevas
Palvekooli teine osa räägib tungiva palve väest
ja kuidas saata palves välja võidunooli.
Vaatame 2. Kuningate 13:14-19.
Siin on Iisraeli kuningas ja prohvet Eliisa, kes on haige.
Jumal kasutas teda maa ajaloos võimsalt
ja kuningas anub prohvetit, kes on justkui koguduse
ja usklike võrdpilt, et ta ajaks end taas jalule.
Ta ütleb 14. salmis: "Mu isa, mu isa!"
Ehk on sinulgi olnud vaimne isa, kes on sind aidanud ja toetanud.
Kristuse ihus on vaimsed isad ja emad.
Ehk oled isegi üks neist.
Kuningas hüüab: "Mu isa, mu isa!"
Ma ei tea, kui palju aega meil veel on jäänud.
Ma vajan sind!
Me vajame su tarkust ja nägemist!
"Sina oled nii Iisraeli sõjavankrid kui ratsanikud!"
Ja Eliisa ütles temale: "Võta amb ja nooled!"
Ja ta võttis enesele ammu ja nooled.
Siis ta ütles Iisraeli kuningale: "Pane oma käsi ammu peale!"
Kui ta oma käe oli pannud,
siis pani Eliisa oma käed kuninga käte peale.."
See on pilt põlvkonnavahetusest.
Me peame panema oma käed teiste käte peale
ja vabastama ühe uue ajastu põhjamaade üle.
"Kui ta oli pannud käed kuninga käte peale, ütles ta:
"Ava aken ida poole!"
Ta avas, ja Eliisa ütles:
"Lase!"
Ja ta laskis.
Siis ta ütles: "Jehoova võidunool, võidunool Süüria vastu!
Sa lööd süürlasi Afekis, kuni nad on hävitatud!"
Siis ta ütles: "Võta nooled!"
Ja ta võttis.
Ja ta ütles Iisraeli kuningale: "Löö vastu maad!"
Ta lõi kolm korda ja peatus siis."
Mul on tunne, et meie mõõdukas ja tagasihoidlik põhjamaa
ei anna kogu oma südant.
Me oleme natuke ettevaatlikud ega taha silma paista.
Stockholmi sündroom on tuntud üle maailma.
1973. a toimus pangarööv, kus röövel võttis kellegi pantvangi
ja pantvang ei pöördunud ta vastu vaid liitus temaga.
Liitus sellega, mis vale, et mitte erineda.
Psühholoogid kutsuvad seda nüüd Stockholmi sündroomiks.
Selle kohta tuli suvel välja ka film.
Usun, et me peame saama nii täis Püha Vaimu,
et julgeme tõusta ja seista selle eest, mis õige
ja keelduda asjadest, mis on valed.
Meil tuleb seista üheskoos.
Prohvet Eliisa kutsub kuningat ehk juhte üles,
et nad ei lööks ainult 3 korda.
Ta ütles kuningale: "Löö vastu maad!"
"Ta lõi kolm korda ja peatus siis.
Aga jumalamees vihastus tema peale ja ütles:
"Sa oleksid pidanud lööma viis või kuus korda,
siis oleksid sa süürlased sootuks maha löönud!
Nüüd aga lööd sa süürlasi ainult kolm korda!"
Kutsun meid üles mitte olema leiged
vaid suhtuma palvesse täiesti teistmoodi
ja rakendama vaimset sõjakunsti.
Palugem selle sõnumi alusel
radikaalset juhtkonda meie põhjamaade kristlusesse.
Issand, me palume palvekoosolekuid, mis kestavad terve öö!
Olen olnud igasugu palvekoosolekuil ka teiste kultuuride seas.
Ükskord kutsuti mind nigeerlaste palvekoosolekule.
Arvasin, et see on kl 10.00 hommikul, kuid see oli õhtul, kestes terve öö.
Hommikuks olin mina ainus valge, kes oli veel alles.
300-400 inimest palvetas terve öö Rootsi eest.
Nad palvetasid meie maa õigekssaamise pärast.
See puudutas mind väga et nad hoolisid minu kodumaast.
Siin näeme, mida Sõna ütleb 2. Kuningate raamatus.
Issand, me palume selle sõna alusel iseenda ja põhjamaa usklike eest.
Muuda meie südant, et me ütleks: Mu isa, mu isa!"
ega ootaks sellega surivoodini, kui vaimne juht pole enam meiega.
Palume, et meie, nooremad, tõuseks palvesse
ja Sina paneks oma käe meie peale.
Issand, pane oma käsi me peale
ja ühenda meid teiste usklikega, et me õpiks vanemalt põlvkonnalt.
Palun koos kõigi põlvkondadega.
Palun, et palveaknad avaneks igas suunas
ühiskonna iga valdkonna üle, meedia, hariduse ja poliitika üle,
kultuuri, spordimaailma ning perekondade üle.
Palume koguduste eest, hüüame Su poole,
et Sa puudutaks majanduselu kõiki valdkondi.
Puuduta ka kogudust ja perekonda.
Palume südamest kõigi abielude pärast põhjamaades.
Täname, et Su Sõna purustab kalju.
"Eks mu sõna ole nagu tuli, ütleb Jehoova,
või nagu vasar, mis purustab kalju?"
Viimaks vaatame, kuidas taotleda linnale parimat.
Jeremija 29 räägib, kuidas seda teha.
Elad ehk linnas, asulas või külas.
Jumalal on su elukohaga plaan.
Sinu kui uskliku vastutus on taotleda linnale parimat.
Teatud koguduse juhte huvitab vaid oma kogudus, oma logo ja ego.
Kahjuks on see nii.
Töötatakse vaid oma konfessioonile.
Töötada tuleb, ametit tuleb täita, kuid koostööd tuleb ka teha.
Rootsi palveliikumises osaleb üle 250 linna, kes palvetavad
ja otsivad Jumala riiki ühiskonna 7 valdkonna pärast.
Teeme juba aastaid koostööd ja hüüame, et see rohkeneks veelgi
ja sellest tõuseks ärkamisliikumine.
Jeremija 29:4-7:
"Nõnda ütleb vägede Jehoova, Iisraeli Jumal, kõigile vangidele,
keda ma olen Jeruusalemmast lasknud viia vangi Paabelisse.."
Siin on üks üleskutse
ja prohveti kaudu öeldakse ka meile: "..ehitage kodasid ja elage neis,
istutage rohuaedu ja sööge nende vilja!
Võtke naisi ja laske sündida poegi ja tütreid!
Võtke oma poegadele naisi ja pange oma tütred mehele,
et nad sünnitaksid poegi ja tütreid!
Paljunege seal, ärge vähenege!"
Mõelge järgmistele põlvedele!
"Ja taotlege selle linna heaolu, kuhu ma olen lasknud teid viia,
ja paluge selleks Jehoovat."
Siin ei räägita järjekordsest projektist vaid palvest.
"..sest selle hea põli on teie hea põli!"
Kui tahad, et su linnal hästi läheks, palveta selle eest!
"Sest mina tunnen mõtteid, mis ma teie pärast mõlgutan,
ütleb Jehoova: need on rahu, aga mitte õnnetuse mõtted,
et anda teile tulevikku ja lootust!
Siis te hüüate mind appi ja tulete ning palute mind,
ja mina kuulen teid!
Ja te otsite mind ja leiate minu,
kui te nõuate mind kõigest oma südamest!"
Ja ma lasen teid mind leida,
..ja ma pööran teie vangipõlve ning kogun teid kõigi
rahvaste seast ja kõigist paigust, kuhu ma teid olen tõuganud,
..ja toon teid tagasi paika, kust ma lasksin teid vangi viia!"
Jumal näeb iga linna ja paika.
Mis on sinu südames?
Kas on Jumal pannud midagi
sulle südamele, mida teha oma linna heaks?
Palveta ja tööta, palveta ja otsi linna heaolu.
Palveta ja tööta, tee midagi konkreetset.
Lõpetuseks kutsun sind üles tegema midagi järgneval 7 päeval.
See on kodune ülesanne nagu ikka igas me Palvekoolis.
Õhutan sind palvetama kogu südamest
ja läkitama välja võidunooli.
Palveta südamest ja löö nooli 5-6 korda, mitte ainult 3 korda.
Lase võidunooli, saavuta täielik võit!
Tõuse natuke varem, palveta Jumala Sõna
kõigi valdkondade üle, mis on Jumal sulle südamele pannud.
Palvekausid ootavad täitmist,
et vastused saaks välja valatud nagu nägime Ilmutusraamatus.
Palveta 7 päeva jooksul oma linna eest.
Jumal tahab vabastada, kuna Tal on head plaanid.
Rootslased on ebakindlad, kuid Issand pole rootslane.
Tema teab väga hästi, millised on Ta plaanid.
Ühineme Temaga selles palves.
Viimaks palume lõikuse Issandat, et Ta saadaks töötajad lõikusele.
Matteuse 9:38.
Issand, ma õnnistan iga vaatajat.
Isa, õnnista neid, palun neile pühendumist
ja väge paluda kogu südamest ning saata välja võidunooli.
Isa, las nad teevad seda mitte 3, vaid 5-6 korda
täieliku võiduni nii paastus kui palves.
Palun, et palvekausid saaks täis.
Tänan parima eest me linnadele.
Las palved tõusta!
Palun lõikuse Issandat.
Saada välja töötegijad oma lõikusele, Jeesuse nimel.
Tänan, et kuuled palveid.
Jumal õnnistagu teid kõiki. Piibellik palve argipäevas
Tahan teid, vaatajaid, täna julgustada.
Tunnen põhjamaade TV7 töö vastu suurt respekti.
Nad seisavad Jumala Sõna eest.
Kutsun teid üles andma oma panust ja külvama nagu põllumees,
kes künnab ja külvab, et näha lõikust.
Näeme, kuidas põhjamaad on Jumala Sõnast taganenud.
Kristlikest meestest loeb Piiblit vaid 7% ja naistest 13%.
Aita kaasa ja külva sellesse töösse.
Las Sõna, evangeelium ja abi jõuda ka teistesse riikidesse.
Anna oma panus.
TV7 on hea pinnas.
Jumal õnnistagu sind!
Aitäh, et toetad seda tööd!
Helistades 900 1770 annetad 10 eurot.
Pangaülekande juhised kodulehel: www.tv7.ee/toetamine/
Tõlge: Riina Aasa